་རྗེའི་ངོ་བོ་ཨོཾ་ད་ཀརཪྵ་པོ།ཞེས་དང་།ལྷའི་ལྗགས་རྡོ་རྗེའི
མ་པ་ཅན་སེ་ར་པོ་ལ་རཾ་ཡིག་གི་ས་ཞེས་དང་།ཨཽ་ཏཱ་རཻ་ཏྱཱཏྟཱ་རེ་ཏུ་རེ་སཱཧྨ།ཨོཾ་བོ་དྷི་པྲྀཀྵ་ཡེ།སྤེལ་ཚིག་རྒྱས་པར་སྤྲོ
།བདག་ཅག་དཔོན་སློབ་འཁོར་དང་བཅས་པ་རྣམས་ཀྱི་ཚེ་དང་བསོད་ནམས་དང་འབྱོར་པ་དང་གཟི་བརྗིད་དང་།།
སྡེ་སྣོད་གསུམ་དང་རྒྱུད་སྡེ་བཞིའི་བཤད་སྒྲུབ་དང་བསླབ་པ་གསུམ་གྱི་ཡོན་ཏན་ཐམས་ཅད་པུཥྚཾ་ཀུ་རུ་ཨཽ།།ཞེས

སྦྱི་འགྲོ་དང་།བསྡུས་པ་ལ་མོས་ན།ཨཽ་ཏཱ་རེ་སཱཧཱ།ཨོཾ་བོ་དྷི་བྲྀཀྵ་ཡ།བདག་ཅག་དཔོན་སློབ་འཁོར་དང་བཅས་པ་
རྣམས་ཀྱི་ཐོས་བསམ་སྒོ་མ་གསུམ་སོགས་འདོད་པའི་དོན་རྣམས་པུཥྚཾ་ཀུ་རུ་ཨོ།ཞེས་པ་ཡ་མ་ཤིང་ནས་ཁྱད་རྫས་ཀྱི་བར་རིགས
འགྲེ་སྦྱར་རོ།།འཕྲིན་ལས་བཅོལ་བའི་ཚེ།ལྷ་རྣམས་ཀྱི་ཐུགས་ཀ་ནས་སྨོས་པའི་སངས་རྒྱས་རྣམས་ཀྱི་བུམ་པ་སེར་པོ།
བདུད་རྩིས་གང་བ་ཐོགས་ནས།བསྒྲུབ་བྱ་ཟླ་བ་སེར་པོ་ལ་གནས་པ་ལ་ཁྲུས་བྱས་པས་ཚེ་དང་བསོད་ནམས་དང་
བྱར་པ་དང་གཟི་བརྗིད་དང་།སྡེ་སྣོད་གསུམ་དང་རྒྱུད་སྡེ་བཞིའི་བཤད་སྒྲུབ་དང་།བསླབ་པ་གསུམ་གྱི་ཡོན་ཏན་ཐམས
ཅད་ད་རྒྱས་པར་གྱུར་ཅེས་བརྗོད་ཅིང་བསམ་མོ།།མཇུག་འོ་ཐུག་སྒྲུབ་ན།སྣོད་སེར་པོའམ་ཁ་དོག་སེར་པོར་བསྒྱུར་བ་ལ་དྲི་སེར་པོས་བྱུགས།

ཤིང་མེ་ཏོག་སེར་པོའི་འཕྲེང་བ་བཅིངས།མེ་གཞིལ་བྱེད་ཞོ་དང་དྲི་ཆབ་སེར་པོས་བྱ།ལྷག་མ་རྣམས་ཞི་རྒྱས།།
ཐུན་མོང་བའི་ཆོ་ག་སོགས་ནི་ཞི་བའི་སྐབས་བཞིན་བྱའོ།།།ཉྩ་དབང་གི་སྦྱིན་སྲེག་ཇི་ལྟར་བྱ་བའི་ཚུལ་ནི།གང
་བྱ་བའི་ས་གཞི་དམར་བའམ་དམར་པོར་བསྒྱུར་བ་ལ།ཚངས་ཟུར་ཐིག་སྤྱི་ལྟར་གདབ།དབུས་ནས་ལྷོ་བྱང་གི་ཚངས་ཐིག་ལ་སོར
བརྒྱད་དང་།ཉེར་བཞི་དང་།སོ་གཉིས་དང་།བཞི་བཅུ་དང་།ཞེ་བཞི་རྣམས་ལ་རྟགས་རེ་བྱ་དབང་ལྡན་ནས་མེ་མཚམས་ཀྱི་བར་
ཤར་མིན།ཕྱོགས་གཞན་གསུམ་སོར་ཉེར་བཞི་དང་།སོ་གཉིས་དང་།བཞི་བཅུ་རེས་ཟླབ་པོ་གསུམ་བསྐོར་བ་ཐབ་མཐིལ་དང་།མུ
རན་དང་།ཁ་ཁྱེར་རོ།།ལག་གཡས་དབུས་ནས་ལྷོའི་ཚངས་ཐིག་གི་སོར་བརྒྱད་རྟགས་སྟེང་བཟུང་།གཡོན་པས་ཟླུམ་པོ་ནང་མ་སོར།།

ཉེར་བཞི་དང་།སོ་གཉིས་དང་།བཞི་བཅུ་བཅས་ལ་རིམ་པར་ཤར་ལྷོ་ནས་ཟླུམ་པོ་བྱེད་པ་གསུམ་བསྐོར་བས་མཆེ་བ་གཉིས་པ་ཤིབ་ཀྱི་རི་མོ།།
བྱུང་།བྱང་ཤར་ཕྱོགས་སུའང་དེ་བཞིན་བསྐོར།དེ་རྣམས་ཤར་ངོས་ཐིག་གིས་སྦྲེལ་བས་ཟླ་གམ་གསུམ་འབྱུང་ངོ་།།སོར་ཞེ་བཞི་ནས་དབུས
ཆོད་ཀྱི་ཟུར་ཐིག་བཞིར་བྱ་རྗེས་བཙལ་ཏེ་ཟུར་ཐིག་ནས་ཟུར་ཐིག་པར་གྲུ་བཞིར་གདབ་པ་སྟེགས་བུའོ།།སླར་ཡང་དབུས་བཙལ་ཏེ་ཚངས་ཟུར་
དབ་ལ་ཟླ་གམ་ནང་མའི་དབུས་སུ་ཟླུམ་པོར་བསྐོར་བ་ཆ་གསུམ་དུ་བགོས་པའི་ཆ་གཅིག་དབུས་སུ་ཟླུམ་པོར་བསྐོར་བ་ལྟེ་བ་དང་།ཆ་གཉིས
ཟ་སྐྱེ་ལྟར་བགོས།དབུས་སུ་ཨུཏྤ་ལ་དམར་པོ་ཏྲིཾ་གྱིས་མཚན་པ་བྲི།།ཁ་ཁྱེར་ལ་པདྨའི་འཕྲེང་བ།གྲ་བཞིར་ཟླ་ཕྱེད་རྡོ་རྗེ་བྲིའོ།།བུད་ཤིང
ནི་ཙནྡྲ་ནེ་དམར་པོ་སོགས་ཡམ་ཤིང་དང་རྒྱུ་འདྲ་བས་མུ་རན་གྱི་སྟེང་ནས་ཁྲུ་གང་བརྩིག་ཅིང་དམར་པོར་བསྒྱུར།དྲིའི་ཆུ་དམར་པོ་དང་ཙེནྡན

དམར་པོའི་ཕྱེ་མ་བཏ་བ།ཨུག་ཆོས་སོགས་མེ་ཏོག་ད་མར་པོ་གཅལ་དུ་བཀྲམ།མེ་ཡོལ་ཞི་བ་ལྟར་དཀར་པོ།སློབ།
དཔོན་དང་།ཆུ་བཞི།དགང་བླུགས་མཆོད་རྫས་རྣམས་ཀྱི་གདན་ཡང་ཐབ་ཁུང་འདྲ་བར་པདྨ་དམར་པོ་བྱ།མཆོད་རྫས་ཆུ་བཞི་ནི།ཟངས་ཀྱི
སྣོད་དུ་མེ་ཏོག་དམར་པོ་དང་ཙནྡན་དམར་པོ་སོགས་དྲི་དམར་བའི་ཆུ།ནས་དང་།ཏིལ་ནག།ཀུ་ཤ།འབྲས་ཡོས་བདུད་རྩི་ལྔ་རྣམས་ཀྱང་བླུག
ཡམ་ཤིང་སྔར་བཤད་པའི་སྐྱོན་དང་བྲལ་བའི་ཤིང་དམར་པོའམ་ནི་མ་པ་དང་ཐང་ཤིང་དང་ཤིང་སྒྱུར་བ་མེ་ཏོག་དང་བཅས་པ་སྟེ་སྦོམས།།
་མཐེ་བོང་གི་ཚད།སྲིད་དུ་སོར་ལྔ་པའོ།།དབང་གི་དགུག་པ་ལ་ནི་ཚེར་མ་ལྕགས་ཀྱུ་ལྟ་བུའི་ཤིང་རྣམས་ཏེ་ཚད་སྔར་བཞིན་ནོ།།མར་ཁུ
སོགས་སྲེག་རྫས་གཞན་རྣམས་ཞི་རྒྱས་དང་འདྲ་ཞིང་ཙནྡན་དམར་པོ་དང་རྒྱ་སྐྱེགས་སོགས་ཀྱིས་ཁ་དོག་དམར་པོར་བསྒྱུར།དབང་གི་ཁྱད

པ་ར་བ་ནི་མེ་ཏོག་དམར་པོ་དང་འབྲས་བུ་སྐྱུར་མོ་དང་ཨུཏྤ་ལ་དམར་པོ་སོགས་མེ་ཏོག་དམར་པོ་དྲི་ཞིམ་པོའོ།།བསྲེག་རྫས་དང་མཆོད་རྫས་ཀྱི།།
སྣོད་ཟངས་ལ་སོགས་པས་དམར་པོར་བསྒྱུར།འདས་ལྷའི་གཏོར་མ།ཞལ་ཟས།མེ་ཏོག།སོ་རྩི།གོས་ཟུང་སོགས་དམར་པར་བྱ།མེ་ནི
སྨད་འཚོང་དང་རྗེ་རིགས་ཀྱི་ཁྱིམ་གྱི་མེ་དང་།དབང་གི་དགུག་པ་ཝ་གར་མཁན་དང་མགྲོན་པོས་བུས་པའི་མེས་སོ།།ཀུ་ཞ་རང་གི་གཡོན།
ངོས་ནས་བརྩམས་ཏེ་རྩེ་མོ་ནུབ་དང་བྱང་དང་ཤར་དང་ལྷོ་རུ་བསྟན་པ་སྔ་མའི་རྩེ་མོས་ཕྱི་མའི་རྩ་བ་ནོན་པར་བཀྲམ།བ་གླང་གི་རྣ་བ་ལྟ་
་རྩེ་མོ་ནུབ་ཏུ་བསྟན་པས་གཡོགས།བསམ་པ་ཆགས་པའི་སེམས་ཀྱིས་རང་ཉིད་རྗེ་བཙུན་མའི་སྐུ་ལས་འོད་ཟེར་དམར་པོ་འགྲོ་བར་ལྷའི
རྣལ་འབྱོར་སྔོན་དུ་འགྲོ་བས།བསང་ཆུ་དང་།ཆུ་བཞི་གོང་ལྟར་སྒྲུབ།མཐོ་ཞིང་བདེ་བའི་སྟན་ལ་ཁ་ནུབ་ཏུ་ཕྱོགས་ཏེ་རྡོ་རྗེ་སྐྱིལ་ཀྲུང་བྱ

སྟེ་དེ་ནི་བརླ་གཡས་པ་དང་བྱིན་པའི་དབུས་སུ་རྐང་པ་གཡོན་པ་བཞག་ནས།དེའི་སྟེང་དུ་བརླ་གཡོན་པ་དང་བྱིན་པའི་དབུས་སུ།།
ང་པ་གཡས་པ་བཞག་ལ་གོས་དམར་པོ་གྱོན།དར་དམར་པོས་ཐོད་བཅིངས་ལ།ཐབ་བསྐྱེད་སྐབས།སྟོང་པའི་དང་ལས་ཧཱུཾ་དམར
པོ་ཞུ་བ་ལས་བྱུང་བའི་ཡེ་ཤེས་ཀྱི་ཐབ་ཁ་དོག་དམར་ཞིང་དབྱིབས་ཟླ་གམ།མུ་ར་ན་ཁ་ཁྱེར་དང་བཅས་པ།ཁ་ཁྱེར་
ལ་པདྨའི་འཕྲེང་བས་བསྐོར་བ།གྲཱ་བཞིར་ཟླ་ཕྱེད་རྡོ་རྗེས་མཚན་པ་དྭངས་ཤིང་ཐོགས་པ་མེད་པར་གྱུར།ཐབ་ཀྱི།།
ནང་དུ་པཾ་ལས་པདྨ་དང་།རཾ་ལ་ཉི་མའི་དཀྱིལ་འཁོར་གྱི་སྟེང་དུ་རཾ་ལས་བགྲང་འཕྲེང་རཾ་གྱིས་མཚན་པ་ཡོངས་སུ་གྱུར།།
པ་ལས།མེ་ལྷ་སྐུ་མདོག་དམར་པོ་ར་སྐྱེས་ལ་གནས་པ།ཞལ་གཅིག་ཕྱག་གཉིས་ཀྱི་གཡས་བགྲང་འཕྲེང་དང་།གཡོན

སྤྱི་བླུགས་འཛིན་པ།གསུས་ཁྱིམ་ཆེ་ཞིང་རལ་པའི་ཐོར་ཚུགས་ཅན།གོས་དམར་པོ་གསོལ་ཞིང་།སྲད་བུ་དཀར་པོའི།།
སཽསོ་རལ་ཁ་ཐོགས་པ།ཞེས་དང་།བསྟོད་པའི་སྐབས།འཇིག་རྟེན་དབང་ཕྱུག་ནས།དམར་པོ་མེ་ལྷ་ཉིད་ལ་རྣམ་པར་འདུད།།ཚངས
པ་འཇིག་རྟེན་ཞེས་པ་དང་།མེ་ལྷའི་ལྗགས་རྡོ་རྗེའི་རྣམ་པ་ཅན་དམར་པོ་ལ་རཾ་ཡིག་དང་།དགང་བླུགས་ཀྱི་ཁ་ལ་ཏྲྀ་ཡིག
གིས་ཞེས་བསྒྱུར།དགང་བྱུགས་ཁུ་ཚུར་གཉིས་ཀྱི་མཐེབ་མཛུབ་རྩེ་སྤྲད་པ་ཟླུམ་པོར་བྱས་པའི་མཛུབ་མོའི་ཕྱི་ནས་གུང་མོས་བཀྲིས་པའི་པདྨའི་
ཁུ་ཚུར་གྱིས་འཛིན།ཨོཾ་ཨཀྠ་ཡེ་ནས།ཧཱ་ནཱ་ཡེ།རྒྱས་པར་སྒྲོ་ན་སྤེལ་ཚིག་ནི།བདག་རྣལ་འབྱོར་པ་འདི་ཞེས་བྱ་བས་ཟུང་འཇུག
རྡོརྡོ་རྗེ་འཆང་གི་སྐུ་མངོན་དུ་བྱས་ཏེ་འགྲོ་བའི་དོན་བྱ་བའི་ཕྱིར་དུ།མ་རུངས་པ་དང་།སྤྱོད་པ་ངན་པ་དང་།ངག་འཁྱལ་དང་།།

ཉོན་མོངས་པའི་དབང་དུ་མི་འགྲོ་བར་རང་གིས་རང་ཉིད་དབང་དུ་བྱས་ཏེ།ཏིང་ངེ་འཛིན་དང་བཟླས།
བརྗོད་དང་།ཤེས་རབ་ཀྱིས་རྒྱུད་ཕྱུག་སྐྱེ་ཐར་པ་དང་ཐམས་ཅད་མཁྱེན་པའི་རྒྱུ་ཕུན་སུམ་ཚོགས་ཤིང་ཕྱི་རོལ་གྱི་ཁམས
གསུམ་གྱི་འགྲོ་བ་ཕོ་མོ་ཟས་ནོར་ལོངས་སྐྱོང་འབྱོར་པ་སོགས།མདོར་ན་གང་དང་གང་དགོས་པ་ཐམས་ཅད་ཝ་ཤཾ་ཀུ་
རུ་ཧོཿ་དང་དེའི་དགུག་པ་ལ་ཆེ་གེ་མོ་ཨཱ་ཀཪྵ་ཡ་ཛཿཞེས་སྦྱར།སྤེལ་ཚིག་བསྡུས་པ་ལ་མོས་ན།བདག་གིས་ཆོས་སྒྲུབ་པ་ལ་ཉེ།
ར་མཁོ་བའི་མཐུན་རྐྱེན་ཐམས་ཅད་ཝ་ཤཾ་ཀུ་རུ་ཧོཿཞེས་དང་།སྤྱི་འགྲོ་ལྟ་བུ་ལ།ཁམས་གསུམ་གྱི་སྐྱེ་འགྲོ་སྲིད་ཞིའི།
ལེགས་ཚོགས་ཐམས་ཅད་ཝ་ཤཾ་ཀུ་རུ་ཧོཿ་ཞེས་དང་།དབང་དང་དྲག་པོའི་བསྲེག་རྫས་རྣམས་ལ་རྫས་སྔགས་སོ་སོ་བ་མི་སྣང་བས་

གང་ལ་དབུལ་བའི་སྔགས་ཉིད་ཀྱིས་བྱའོ།།ཞེས་གསུངས་པལྟར་ལྷ་གང་ཡིན་གྱི་སྔགས་དང་སྤེལ་ཚིག་ཀྱང་གོང་དུ་བཤད་པ་ཁོ་ནས་བྱ།འདས་ལྷ་བསྐྱེད།།
སྐབས།གསལ་ལ་ཡོངས་སུ་རྫོགས་པར་གྱུར་པའི་སྐུ་ལས་འོད་ཟེར་དམར་པོ་འཕྲོ་བར་གྱུར།ཅེས་དང་།ལྷའི་ལྗགས་རྡོ
རྗེའི་རྣམ་པ་ཅན་དམར་པོ་ལ་རཾ་ཡིག་ཅེས་དང་།ཨོཾ་ཏཱ་རེ་ཏུཏྟཱ་རེ་ཏུ་རེ་སྭཱ་ཧཱ།བདག་རྣལ་འབྱོར་པ་འདི་ཞེས་བྱ་བས་ཟུང
འཇུག་རྡོ་རྗེ་འཆང་གི་སྐུ་མངོན་དུ་བྱས་ཏེ་ཞེས་སོགས་སྤེལ་ཚིག་རྒྱས་བསྡུས་གང་རིགས་སྦྱར་ཏེ་ཡམ་ཤིང་ནས་ཁྱད་རྫས་ཀྱི་བར་རིགས་
གྲེ།འཕྲིན་ལས་བཅོལ་བའི་ཚེ།རྗེ་བཙུན་མའི་ཐུགས་ཀ་ནས་སྤྲོས་པའི་རྗེ་བཙུན་མ་དམར་མོ་བུམ་པ་འཛིན་པས་བསྒྲུབ་བྱའི་སྤྱི་བོར་ཆུ་རྒྱུན་སྦྲེང
བའི་སྐབས་དམིགས་པ་ཁྱད་པར་ཅན་ནི།རང་ཉིད་དམ་སྒྲུབ་བྱ་ཐ་མལ་གྱི་རྣམ་པར་ནུབ་བྱང་དུ་ཟླ་བ་དམར་པོ་ལ་གནས་པ་ལ་

གཙོ་མོའི་སྐུ་ལས་སྤྲུལ་པའི་ལྷ་མོ་དམར་མོ་བུམ་པ་བདུད་རྩིས་གང་བ་ཐོགས་པས་རང་གི་སྤྱི་བོ།
ནས་ཆུ་རྒྱུན་སྒྲེང་བ།པླ་མ་ལ་མ་དད་པ་དང་།དམ་ཚིག།ཉམརྦ།ཆག་ཉོན་མོངས་པ་སོ་གརྦ།ཐར་པའི་གེ་གས་སུ་
གྱུར་པ་ཐམས་ཅད་དག་པར་བྱས་ཏེ།མ་ནོར་བའི་དམ་པའི་ཆོས་དང་།མཚན་ལྡན་བླ་མ་དམ་པའི་ད་བང་དུ་རང
ཉིད་འདུས་ཏེ།ཆོས་ལ་བརྩོན་འགྲུས་དྲག་པོ་དང་།བླ་མ་ལ་དད་པ་འཕེལ་བ་སོགས་རང་གི་ལུས་སེམས་དབང་
་གྱུར་ཏེ།ཡོན་ཏན་དཔག་ཏུ་མེད་པ་ཐོབ་པར་བསམ།ཡང་གཙོ་མོའི་ཐུགས་ཀ་ནས་འོད་ཟེར་དམར་པོ་ཕྱོགས།།
བཅུར་འཕྲོས།ཕྱོགས་བཅུའི་རྒྱལ་བ་སྲས་བཅས་ཐམས་ཅད་ཀྱི་བྱིན་རླབས་འོད་ཟེར་དམར་པོའི་རྣམ་པར་དབང

དུ་མཛད་དེ།རང་ལ་ཐེམ་པས་དེ་རྣམས་ཀྱི་བྱིན་རླབས་ནུས་མཐུ་ཐམས་ཅད་རང་ལ་ཞུགས་པར་བསམ།དེ་བཞིན་དུ་དབང་གི།།།
གུག་པ་ལ།ཐུགས་ཀ་ནས་ལྷ་མོ་དམར་མོ་ལྕགས་ཀྱི་དང་ཞགས་པ་འཛིནུ་པ་དཔག་ཏུ་མེད་པ་སྤྲོས་ཏེ་བསྒྲུབ་བྱ་གང་ཡིན།
གྱི་མགྲིན་པ་ནས་ཞགས་པས་བཅིངས།སྙིང་ག་ནས་ལྕགས་ཀྱུས་བཟུང་སྟེ།རང་གི་ཆགས་པའི་ངོ་བོ་ཧོ་བྱད་མར་པོ་གཉིས
་བར་དུ་བཞག།དེས་གཙོ་བྱས་ཁམས་གསུམ་སེམས་ཅན་ཐམས་ཅད་བཀུག་སྟེ་མདུན་དུ་གནས་པ་ལ་བསྒྲུབ་བྱའི་ཅོད
ན་གྱིས་བདག་གི་རྐང་པ་ལ་མགོ་བོས་གཏུགས་ཤིང་སེམས་ཅན་ཐམས་ཅད་ཀྱིས་ཀྱང་རང་ཉིད་ལ་ཕྱག་བྱས་པར་བསམས་ལ།།།
གཙོ་མོའི་ཐུགས་ཀ་ནས་འོད་ཟེར་དམར་པོ་འཕྲོས།དེ་རྣམས་ལ་ཕོག་པས་ཐམས་ཅད་ཆགས་པས་ཞུ་ཉམས་བྱེད་ཅིང་།རང

གི་ཐུགས་ཀ་ནས་ཀྱང་འོད་ཟེར་འཕྲོས་པས་དེ་རྣམས་མྱོས་པར་བསམ།མཐར།ཐམས་ཅད་ཀྱི་སྙིང་གར་རྣམ་
ཤེས་ཀྱི་ངོ་བོ་ཡི་གེ་ནྲི་རེ་ཡོད་པ་སྦུ་བུག་གཡས་ནས་ཐོན།བུང་བ་ཚང་དུ་འགྲོ་བ་བཞིན་དུ་རང་གི་སྣ་བུག་ནས་ཞུགས།།
ཐུགས་ཀའི་ཏཱཾ་ཡིག་ལ་སིབ་སིབ་ཐིམ་པས།དེ་རྣམས་ཀྱི་སེམས་དང་རང་གི་སེམས་རོ་གཅིག་ཏུ་གྱུར་པར་བསམ།འདི་ནི
དབང་སྡུད་ལ་ཤིན་ཏུ་ཟབ་པའི་དམིགས་པ་ཡིན་ལ།དབང་གི་དགུག་པ་ལ་ལིངྒ་སོགས་དགོས་ཀྱང་།ང་ལམ་འདིར་ལིངྒའི་ལས་སྦྱོར་མི་དགོས་སོ།།
གཞན་ཡང་དམིགས་བསལ་གྱི་ཁ་བསྒྱུར་རྣམས་རིགས་པས་དཔྱད་ཤེས་པར་བྱ་ཞིང་།འདིར་མི་གསལ་བའི་ཆོ་ག་ཐུན་མོང་བ་རྣམས་ཞི་བའི་སྐབས།།
བཞེས་བྱའོ།།ལོང་ཡོད་ན་མེ་མ་ཤིའི་བར་དཀྲུགས་པ་དང་བརྡལ་བར་མི་བྱ་སྟེ།འགོམ་པར་ཡང་མི་བྱའོ།།ལོང་མེད་ན་འོ་མ་དང་དྲི་ཆུ་དམར་པོས་མེ་གཞིལ་ལོ།།འདིར

སྨྲས་པ།དེ་ལྟར་ཡིད་འཕྲོག་ཨུཏྤལ་ལྷ་མོ་ཡི།།སྒྲུབ་འཕྲིན་སྙིང་གི་ནོར་བུའི་བང་མཛོད་ལས།།དགེ་ལེགས་སྣང་བ་སྟོང་
འབར་སྦྱིན་སྲེག་གི།བསམ་འཕེལ་འོད་ཀྱི་སྙེ་མ་བདག་གིས་བླངས།།འདི་ནི་ནད་གདོན་སྡིག་པའི་བུད་ཤིང་ཀུན།།ལྷག་མེད།།
སྲེག་པའི་དུས་ཀྱི་ཞུགས་ཆེན་ཏེ།།ལེགས་ཚོགས་འདབ་སྟོང་བཞད་པའི་པདྨ་དང་།།སྲིད་གསུམ་བརྟན་གཡོ་འཆིང་པའི་
ཞགས་པའང་ཡིན།།འདིར་འབད་རྣམ་དཀར་མུ་ཏིག་འཛུམ་པའི་རླབས།།ཟབ་མོའི་སྟོབས་སུ་སྨིན་པའི་དཔལ་ཆེན་པོས།།
མ་ཐག་འགྲོ་ཀུན་བླ་མ་རྗེ་བཙུན་མས།།རྗེས་བཟུང་བྱིན་རླབས་བདུད་རྩིས་འཚོ་གྱུར་ཅིག།དེའི་མཐུས་གཉིས་སྣང་འཁྲུལ་
པའི་བསྲེག་རྗེས་ཀུན།།ལྷན་སྐྱེས་འོད་གསལ་མཆོག་གི་མེས་སྦྱངས་པས།།ལྔ་ལྡན་ཟུང་འཇུག་འོད་ཀྱི་རྩེ་དགའ་འབུམ།།ས་

གསུམ་མུན་པའི་གཤེད་དུ་འབར་གྱུར་ཅིག།ཅེས་འཕགས་མ་སྒྲོལ་མ་བླ་མེད་ལུགས་ཀྱི་སྒྲུབ་ཐབས་ཙིཏྟ་མ་ཎི་དང་འབྲེལ།།
འི་ཞི་རྒྱས་དབང་གསུམ་གྱི་སྦྱིན་སྲེག་གི་ཆོ་ག་ཇི་ལྟར་བྱ་བའི་ཚུལ་ནག་བགྲོས་སུ་གསལ་བར་བཀོད་པ་འདི་ཡང་དེང་དུས་ལམ་འདིར་ཡི་དམ་དུ་བྱེད་པ་མང་ཞིང
སྦྱིན་སྲེག་འཁྱེར་བདེ་ཞལ་གསལ་ཞིག་ཕྱོགས་འདིར་དཀོན་པར་བརྟེན།གཅིག་ཏུ་སྒྲུབ་ལ་བརྩོན་ཞིང་བསླབ་གསུམ་ནོར་བུའི་རྒྱན་འཆང་བཀྲ་ཤིས་ཆོས་
གླིང་གི་དགེ་སློང་བློ་བཟང་ཆོས་འཕེལ་ལགས་ནས་ཡང་ཡང་བསྐུལ་པའི་ངོར།ད་སྐྱ་བཅར་མཚན་ཞབས་དར་ཧ་ན་དགའ་ལྡན་ཁྲི་བྱང་སྦྲུལ་མིང་པ་བློ་བཟང་
ཡེ་ཤེས་བསྟན་འཛིན་རྒྱ་མཚོར་འབོད་པས་འདབ་ལྡན་ཡལ་གའི་རི་དྭགས་ཀྱི་ལོང་།ཆུ་ཤེལ་དབང་པོ་ཆུ་སྟོད་ཀྱིས་ཉེ་བའི་གྲལ་ཆོས་བཅོ་ལྔ་བཅོམ་ལྡན་
འདས་ལྷུམས་སུ་ཞུགས་པའི་དུས་ཆེན་ཉིན།ནོར་གླིང་སྐལ་བཟང་ཕོ་བྲང་གི་ཉེ་འདབ་རང་སྐྱིལ་ཡིད་འཕྲོག་མེ་ཏོག་སྣ་ཚོགས་ཕབ་ཕུང་དུ་བཞབ་ཅིང་།།

རྐང་དྲུག་འཕུར་ལྡིང་གཡོ་བའི་འདབ་གླུ་མངོན་པར་སྒྲོགས་པའི་ལྡིང་ཁང་དུ་རྫོགས་པར་སྦྱར་བའི་ཡི་གེ་པ་ནི་བསྐུལ་བ་བོ་ཉིད་ནས་བགྱིས་པ་འགྲོ་ཀུན་འཕགས།།
མསྒྲོལ་མས་རྗེས་སུ་འཛིན་པའི་རྒྱུར་གྱུར་ཅིག།།ལྷ་ཚུལ་འདི་ཡོན་ཏན་ནོར་བུའི་རྒྱན་མང་ཅན།།བཤད་མཛོད་བློ་བཟང
བསྟན་འཛིན་རྒྱལ་པོ་ནས།།རྒྱུ་སྦྱར་པར་དུ་བསྐྲུན་པའི་རྣམ་དཀར་ཚོགས།།ཟླ་བ་སྟོང་གི་ལ་པ་ཚོར་འཛུམ་པ་དེས།།འགྲོ་ཀུན།
བཤེས་གཉེན་དམ་པའི་ས་མཁན་ལ།།བརྟེན་ནས་འཕགས་མའི་ཉེ་ལམ་ཟབ་མོ་ཡིས།།རྟག་བརྟན་ཞི་བ་མཆོག་གི་གྲོང་ཁྱེར
དུབླ་མེད་ངལ་གསོའི་བདེ་བ་ཐོབ་གྱུར་ཅིག།ཅེས་པ་འདི་ཡང་རྩོམ་པ་པོས་སྨྲས་པའོ།།།དགེ་ལེགས་འཕེལ།